Den velklædte mand - Side 205 af 213 - Danmarks førende blog om herremode
Beau Brummell: Den usynlige elegance
3. september 2008 , af Torsten Grunwald
Beau Brummell som statue på Jermyn Street i London.
Jeg har længe irriteret mig over det såkaldte ekspertråd inden for klassisk mandemode, at man skal sørge for at bære en ting, som ingen andre lige har tænkt på: et par røde sokker, et slips med tommetykke striber eller et par sjove manchetknapper, fordi sådan noget (angiveligt) signalerer personlighed.
For det skal man nemlig ikke. I hvert fald ikke hvis man værdsætter klassisk stil. Den handler ikke om fiffigheder, men om harmoni, balance og diskretion, eller med ét ord: elegance.
Elegancen indebærer, at du først fremmest klæder dig i tøj, der passer netop dig – i farver, mønster og snit.
De enkelte dele skal også spille sammen. Oxfordsko hører sammen med forretningshabitten. Derbyskoene med sportsjakken. Gult slips hører sammen med blå skjorte. Og sort en sløjfe hører kun sammen med en smoking. Dit tøj skal altså også være i harmoni med historien, det vil sige de langsomt udviklede regler inden for klassisk mandemode. Ellers er der ingen elegance, men larm.
Overdandyen Beau Brummell, der huserede i London i begyndelsen af 1800-tallet, har sagt det ganske fyndigt:
Menu: Leben, Rejser Tags: beau brummell 9 kommentarer